**OLJKA IN OLJČNO OLJE**

**Značilnosti oljke**

Oljka spada v red *Oleales* in edino družino tega reda *Oleaceae*.

Gojena oljka se imenuje *Olea europaea sativa* . 

- zraste od 3 do 15 metrov visoko,

- je zimzelena rastlina, listi se obdržijo približno tri leta,

- listi so suličasti, enostavni in nasprotno razporejeni,

- liste prekriva povoščena povrhnjica, ki zmanjšuje izgubo vode,

- korenine so globoke in široko razrasle, kar omogoča oljki življenje v krajih z malo padavinami.

 

Oljka cveti maja oz. junija, štirištevnicvetovi so bele do bledo rumene barve, v socvetjih. Cvetov je zelo veliko, a se iz teh razvije le malo plodov.

Plod je ovalen, koščičast in različnih barv, od zelene do temno vijolične.

 

Oljke dosežejo zelo visoko starost - v vasi Vouves na Kreti raste ena najstarejših oljk na svetu, stara naj bi bila 3000 let.



**Obiranje oljk in pridelava oljčnega olja**

Oljčno olje pridelujejo predvsem sredozemske države - Španija, ltalija, Grčija, Tunizija, Turčija, Portugalska, Alžir, Maroko.

Oljčno olje pridelujemo tudi v Sloveniji, v Slovenski Istri, pa tudi na Goriškem, v Goriških Brdih, Vipavi in na Krasu.

Obiranje oljk v Slovenski Istri se začenja konec meseca oktobra in traja vse do decembra. Ročno obiranje poteka tako, da se pod drevesa postavi gosto tkane mreže, s plastičnimi grabljicami pa se plodove smuka z oljčnih vejic, da padejo na mreže. V stiskalnicah, ki jih imenujemo torklje, iz plodov stisnejo oljčno olje.

 

Strojno obiranje oljk v Slovenski Istri  si lahko ogledate na spodnjem linku:

<https://www.youtube.com/watch?v=G9d8aPBpzhA>

**Oljčno olje**

Oljčno je eno najbolj zdravih rastlinskih olj, saj pomaga ohranjati zdrav srčno-žilni sistem.



Preprosta jed z oljčnim oljem, ki tekne tudi otrokom: **Opečeni kruhki z oljčnim oljem**

Recept za pripravo si oglejte na spletni strani Gurman: <https://www.gurman.eu/recepti/opecen-kruhek-9513>



**Dober tek!**

**Ker ste sedaj že veliko izvedeli o oljki, poskusite odgovoriti na naslednja vprašanja:**

1. Kaj imajo skupnega prebivalci Italije, Grčije, Španije, Tunizije in drugih sredozemskih dežel? (obkroži pravilen odgovor)

* uporaba svinjskega mesa v prehrani
* uporaba oljčnega olja v prehrani
* uporaba riža v prehrani

1. Katerih zdravstvenih težav je pri zgoraj navedenih prebivalcih manj kot v ostalih delih sveta:

* bolečin v križu
* kožnih obolenj
* srčno-žilnih obolenj

1. V katero družino spada oljka? (navedi latinski izraz)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Katere mesece obiramo oljke?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Kako imenujemo stiskalnico za oljke?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Oljka je zimzelena rastlina, kar pomeni\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Povoščena povrhnjica na listih preprečuje\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Oljke dosežejo zelo visoko starost, saj so najstarejše na svetu stare \_\_\_\_\_\_\_\_\_\_ let.

Viri:

<https://www.gov.si/teme/oljkarstvo/>

(Bučar-Miklavčič in sod., 1997).

<https://kmetijskizavod-ng.si/novice/2017092013430302/varstvo-oljk>

Google.com

Pripravila:

Sonja Fink Babič, dom Breženka